
Príloha č. 2 SP
Uchádzač vyplní žlto vyznačené údaje
Zmluva
o službách vo verejnom záujme vo vnútroštátnej pravidelnej autobusovej doprave (mestskej hromadnej doprave) a o spolupráci pri zabezpečovaní dopravy na území Mesta Skalica v roku 2027
Zmluvné strany
Mesto:			Mesto Skalica
Sídlo:				Námestie slobody 145//10, 
				909 01 Skalica
Štatutárny orgán:	
IČO:				00309982
DIČ:				2021093899
Bankové spojenie:	číslo účtu: 2601173002/5600 vedený v Prima banka a.s.
IBAN: 			SK5656000000002601173002
(ďalej len „objednávateľ“ alebo „Mesto Skalica“) 
a
Dopravca:	obchodné meno:
sídlo:			
IČO:			
DIČ:			
IČ DPH:	
registrácia:	Obchodný register Okresný súd                      ,
oddiel:            , vložka č.:  bankové spojenie:	
číslo účtu:	
štatutárny zástupca:	
(ďalej len „Dopravca“)
uzatvárajú podľa ust. § 21 v súčinnosti s ust. § 20 a ust. § 44 zák. č. 56/2012 Z. z. o cestnej doprave v znení neskorších predpisov (ďalej len „zák. č. 56/2012 Z. z.“) a ust. § 269 ods. (2) Obchodného zákonníka v znení neskorších predpisov Zmluvu o službách vo verejnom záujme vo vnútroštátnej pravidelnej autobusovej doprave (mestskej hromadnej doprave) a o spolupráci pri zabezpečovaní dopravy na území Mesta Skalica (ďalej len „Zmluva“) v nasledovnom znení:
I. PREAMBULA
Vyššie uvedené zmluvné strany uzatvárajú túto Zmluvu vedené snahou zabezpečiť prepravné potreby osôb a služieb v prospech verejnosti a záujmom o spoluprácu pri zabezpečovaní vnútroštátnej pravidelnej autobusovej dopravy (mestskej hromadnej dopravy) na území Mesta Skalica a zámerom upraviť právne a finančné vzťahy medzi zmluvnými stranami, ktoré pri poskytovaní služieb vo verejnom záujme vo vnútroštátnej pravidelnej autobusovej doprave (mestskej hromadnej doprave) vznikajú. 


Služby poskytuje prepravca vybraný v súlade s Nariadením Európskeho parlamentu a Rady ES č. 1370/2007, čl.5 a v súlade s ust. § 21 v súčinnosti s ust. § 20 a ust. § 44 zák. č. 56/2012 Z. z. o cestnej doprave v znení neskorších predpisov (ďalej len „zák. č. 56/2012 Z. z.“) a ust. § 269 ods. (2) Obchodného zákonníka v znení neskorších predpisov.
II. Predmet zmluvy
2.1 Predmetom tejto Zmluvy je záväzok Dopravcu vykonávať vo verejnom záujme dopravné služby, ktoré by inak, najmä pre ich ekonomickú nevýhodnosť, vôbec neposkytoval, neposkytoval v požadovanom rozsahu alebo kvalite alebo by ich neposkytoval za určené základné cestovné, ale ktoré sú potrebné na zabezpečenie dopravnej obslužnosti územia Mesta Skalica, určené Mestom v pláne dopravnej obslužnosti Mesta (bod 2.5. Zmluvy), ďalej záväzok splniť prepravnú, prevádzkovú a tarifnú povinnosť špecifikovanú v tejto  Zmluve, resp. v jej prílohách, v dopravnej licencii (bod 2.5. Zmluvy) a v objeme  dopravných  výkonov  určených v tejto  Zmluve (bod 5.5. Zmluvy) v období platnosti a účinnosti tejto Zmluvy (ďalej len „Dopravné služby“) a záväzok Mesta uhradiť Dopravcovi príspevok na úhradu za Dopravné služby, ktoré sú službami poskytovanými vo verejnom záujme, v súlade s ust. § 22 zák. č. 56/2012 Z. z. 
Predmetom tejto Zmluvy je tiež záväzok zmluvných strán spolupracovať pri zabezpečovaní dopravy na území Mesta Skalica v rozsahu v nej uvedenom. Predmet zmluvy tvorí:
a/ 	záväzok dopravcu riadne a včas zabezpečiť prevádzkovanie mestskej autobusovej dopravy v územnom obvode mesta ( ďalej aj ako „MHD“),  ktorého súčasť tvorí prepravný poriadok, prevádzkový poriadok a tarifný poriadok, podľa zákona o cestnej doprave a podmienok stanovených v dopravných licenciách na príslušných linkách MHD,  
b/ 	záväzok objednávateľa poskytnúť dopravcovi príspevok a nahradiť dopravcovi riadne a včas preukázanú stratu, ktorá vznikne dopravcovi pri prevádzkovaní MHD podľa tejto zmluvy.
Dopravca zabezpečí dopravné služby v rozsahu stanovenom v Prílohe číslo 1 až 6 tejto zmluvy. Dopravca zabezpečí, aby realizované dopravné služby tak, aby vyhovovali základným požiadavkám bezpečnosti, plynulosti, pravidelnosti, kapacity a kvality v zmysle platných predpisov. 
2.2 Príspevkom na úhradu za Dopravné služby (ďalej len „príspevok alebo dotácia“) sa rozumie suma, potrebná na pokrytie čistého finančného vplyvu na vynaložené náklady a dosiahnuté výnosy na výkon záväzkov vyplývajúcich zo služieb vo verejnom záujme podľa tejto Zmluvy (teda na Dopravné služby), pričom sa berú do úvahy príslušné výnosy, ktoré si na základe tejto Zmluvy alebo inej dohody s Mestom ponechá Dopravca a  primeraný zisk Dopravcu v súlade s touto Zmluvou. Primeraným ziskom sa v súlade s Prílohou Nariadenia EP a Rady (ES) č. 1370/2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70 (ďalej len „Nar. č. 1370/2007“) rozumie zvyčajná miera návratnosti kapitálu v odvetví pravidelnej autobusovej dopravy, ktorú si zmluvné strany stanovili v súlade s právnymi predpismi v tejto Zmluve. Výška príspevku na úhradu za Dopravné výkony sa vypočíta v súlade s Prílohou Nar. č. 1370/2007 ako súčet rozdielu nákladov vynaložených v súvislosti so záväzkom vyplývajúcim z poskytovania Dopravných služieb podľa tejto Zmluvy a výnosov a príjmov Dopravcu vyplývajúcich z poskytovania Dopravných služieb a primeraného zisku, ktorý je vo výške ............%  (pozn.: max. 3%) z nákladov vynaložených na splnenie si záväzku vyplývajúceho z poskytovania Dopravných služieb vo verejnom záujme t.j. z ekonomicky oprávnených nákladov. Za ekonomicky oprávnené náklady sa považujú najmä náklady na zamestnancov, energiu, poplatky za infraštruktúru, údržbu a opravy vozidiel verejnej dopravy a zariadení potrebných na poskytovanie služieb osobnej dopravy, fixné náklady a vhodná návratnosť kapitálu.
2.3 Pravidelná autobusová doprava sa vykonáva na uspokojenie prepravných potrieb osôb ako pravidelne opakovaná preprava vopred nevymedzeného okruhu cestujúcich po vopred určenej trase dopravnej cesty s určenými zástavkami na nastupovanie a vystupovanie cestujúcich, ktorých Dopravca prepravuje podľa prepravného poriadku, cestovného poriadku a tarify. Súčasťou pravidelnej autobusovej dopravy je preprava príručnej batožiny, prípadne aj cestovnej batožiny, domácich zvierat a autobusových zásielok.
2.4 Dopravnou obslužnosťou sa pre účely tejto Zmluvy v súlade s § 18 zák. č. 56/2012 Z. z. rozumie vytvorenie ponuky primeraného rozsahu dopravných služieb vo vnútroštátnej doprave na zabezpečenie pravidelnej dopravy na území kraja alebo obce. Primeraným rozsahom sa rozumie počet spojov za deň, presnosť a pravidelnosť jednotlivých spojov na jednotlivých autobusových linkách na uspokojenie dopytu verejnosti počas jednotlivých dní v týždni pri zohľadnení možností súbežných prepráv a prestupu, vzdialenosti k zastávkam, priepustnosti ciest v priebehu dňa, bezpečnosti prepráv, výbavy a kapacity vozidiel a cestovného pre vybrané skupiny cestujúcich. Verejným záujmom sa pre účely tejto Zmluvy v súlade s ust. § 19 zák. č. 56/2012 Z. z. rozumie záujem Mesta Skalica v mestskej autobusovej doprave na zabezpečení dopravnej obslužnosti.
2.5 Zmluvné strany vyhlasujú, že v súvislosti s uzatvorením tejto Zmluvy Mesto pri výkone svojej pôsobnosti na úseku cestnej dopravy ako správny orgán podľa ust. §10 v spojení s § 44 zák. č. 56/2012 Z. z. udelí Dopravcovi dopravnú licenciu oprávňujúcu Dopravcu vykonávať vnútroštátnu pravidelnú autobusovú dopravu (mestskú hromadnú dopravu) na území Mesta Skalica na obdobie od 01.01.2027 do 31.12.2027 (ďalej len „Dopravná licencia“). Mesto Skalica ako správny orgán udelí Dopravcovi Dopravnú licenciu v súlade s požiadavkami Mesta na výkon vo verejnom záujme určenom v tejto Zmluve (Dopravné služby). Udelená Dopravná licencia bude udelená Dopravcovi ako výhradné právo vykonávať pravidelnú autobusovú dopravu na skupine autobusových liniek bez účasti iných dopravcov.
2.6 Dopravca je povinný vykonávať Dopravné služby špecifikované v tejto Zmluve podľa platnej Dopravnej licencie udelenej príslušným správnym orgánom v cestnej doprave (bod 2.5. Zmluvy), ktorá tvorí Prílohu č. 1 tejto Zmluvy, podľa prepravného poriadku), ktorý tvorí Prílohu č. 2 tejto Zmluvy, podľa platného cestovného poriadku schváleného Mestom, ktorý tvorí Prílohu č. 3 tejto Zmluvy a v súlade s Prílohou č. 4, č. 5, č. 6 a č. 7, ktoré sú neoddeliteľnou súčasťou tejto Zmluvy.
III. Práva a povinnosti Dopravcu
3.1 Dopravca je povinný vykonávať  vnútroštátnu pravidelnú autobusovú dopravu v rozsahu uvedenom v tejto Zmluve, v súlade s ust. zák. č. 56/2012 Z. z., Nariadením EP a Rady (ES) č. 1370/2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70 (ďalej len „Nar. č. 1370/2007) a inými právnymi predpismi  a v súlade s platnou Dopravnou licenciou, cestovným poriadkom, prepravovať cestujúcich podľa tarify určenej v tejto Zmluve a vydať každému cestujúcemu, ktorý zaplatil cestovné, cestovný lístok.
3.2 Dopravca je povinný starať sa o bezpečnosť, pohodlie a pokojnú prepravu cestujúcich, v prípade, ak sú cestujúci účastníkmi dopravnej nehody postarať sa o ich bezpečnosť a zdravie, zabezpečiť prvú pomoc príp. náhradnú prepravu a dbať na zvyšovanie kultúry cestovania.
3.3 Dopravca je povinný označiť každý autobus na autobusovej linke viditeľným údajom o východiskovej a cieľovej zastávke, zabezpečiť zverejnenie a prístupnosť prepravného poriadku, tarify a iných prevádzkových údajov a informácií pre cestujúcich v priestoroch prístupných verejnosti a podľa technických možností aj na zastávkach a v autobusoch. V prípade zmeny informácií pre cestujúcich uvedených v predchádzajúcej vete alebo v prípade ich znehodnotenia je Dopravca povinný zabezpečiť ich aktualizáciu a pravidelnú obnovu.
3.4 Dopravca je povinný zabezpečiť na všetkých zastávkach autobusovej linky jej označenie, názov zastávky, číslo alebo iné označenie autobusovej linky a uverejnenie údajov o odchode jednotlivých spojov a ich trvalé udržiavanie.
3.5 Dopravca je povinný zabezpečiť, aby posádka autobusu alebo iné oprávnené osoby Dopravcu  poskytli cestujúcim akékoľvek potrebné informácie týkajúce sa podmienok ich prepravy, najmä ich práv a povinností, priebehu prepravy, výšky cestovného, možností prestupu a iných informácií týkajúcich sa prepravy cestujúcich.
3.6 Dopravca sa zaväzuje v spolupráci s Mestom utvárať podmienky na prepravu telesne a zrakovo postihnutých osôb, zabezpečiť zvýšenie pohodlia prepravy starých ľudí, tehotných žien a matiek s malými deťmi.
3.7 Dopravca sa zaväzuje vykonávať dopravné služby vyhovujúce základným požiadavkám plynulosti, pravidelnosti, kapacity, kvality, bezpečnosti prepravy cestujúcich, zabezpečovať služby súvisiace s verejnou prepravou osôb vrátane dopravných výkonov za regulované ceny (Dopravné služby) a v objeme dopravy určenom v platnom cestovnom poriadku, ktorý je schválený Mestom, príp. v znení jeho zmien a dodatkov.
3.8 Dopravca je povinný zapracovať prípadné požiadavky na zmenu cestovného poriadku na žiadosť Mesta a zmenu cestovného poriadku predložiť Mestu ako príslušnému správnemu orgánu na schválenie najneskôr v lehote 30 dní od dňa doručenia písomnej požiadavky na zmenu. Zmeny budú platné a účinné od prvého dňa nasledujúceho mesiaca po dni uplynutia lehoty uvedenej v predchádzajúcej vete, pokiaľ sa zmluvné strany nedohodnú inak. Pokiaľ požiadavky na zmenu uvedené v tomto bode znamenajú zmenu vydanej Dopravnej licencie sú zmluvné strany povinné postupovať podľa zák. č. 56/2012 Z. z.
3.9 Dopravca sa zaväzuje prepravovať cestujúcich za cestovné na základe prepravného poriadku Dopravcu, platného cestovného poriadku a tarify pre vnútroštátnu pravidelnú autobusovú dopravu (mestskú hromadnú dopravu) cestujúcich a ich batožiny.
3.10 Dopravca je povinný zabezpečiť vydanie knižného cestovného poriadku všetkých svojich schválených autobusových liniek vo vnútroštátnej pravidelnej autobusovej doprave v zmysle platnej dopravnej licencie a cestovného poriadku na území Mesta, a zabezpečiť zverejnenie cestovných poriadkov aj elektronicky prostredníctvom verejne dostupného informačného systému.
3.11 Dopravca je povinný predkladať Mestu v písomnej forme vždy najneskôr do 20. dňa nasledujúceho mesiaca po uplynutí príslušného obdobia, mesačný prehľad o počtoch prepravených cestujúcich na jednotlivých linkách a spojoch a realizovaných tarifných kilometroch vo vnútroštátnej pravidelnej autobusovej doprave (mestskej hromadnej doprave), ktorých sa táto Zmluva týka.
3.12 Dopravca sa zaväzuje konzultovať s Mestom prípadné zmeny platných cestovných poriadkov a platných taríf, poskytnúť Mestu akékoľvek informácie potrebné na posúdenie navrhovaných zmien a poskytnúť svoje odborné kapacity.
3.13 Dopravca je povinný umožniť Mestu kontrolovať správnosť údajov poskytnutých Mestu v súvislosti s predmetom tejto Zmluvy, za týmto účelom sa Dopravca zaväzuje umožniť prístup písomne povereným zástupcom Mesta ku všetkým informáciám a dokladom týkajúcich sa predmetu tejto Zmluvy, umožniť nahliadanie do účtovných záznamov z dôvodu kontroly opodstatnenosti vykazovanej straty a inú súčinnosť potrebnú na splnenie predmetu tejto Zmluvy.
3.14 Dopravca je povinný evidovať a predkladať Mestu na jeho písomnú žiadosť kvantifikovaný úbytok tržieb, ktorý vzniká z dôvodu osobitného cestovného pre vybrané skupiny obyvateľstva.
3.15 Dopravca, ktorému sa poskytujú finančné prostriedky ako príspevok na úhrady za Dopravné služby z rozpočtu Mesta je povinný tieto evidovať na samostatnom účte v banke a uhrádzať zo samostatného účtu výdavky na účely stanovené v tejto Zmluve. Účtom, na ktorý budú finančné prostriedky z rozpočtu Mesta, určené v tejto Zmluve zasielané je účet Dopravcu vedený v .........................................................................................................................
3.16 Dopravca sa zaväzuje najneskôr ku dňu účinnosti tejto zmluvy a následný rok do 31. 3. preukázať Mestu vo forme písomného potvrdenia splnenie si povinností za predchádzajúci rok vyplývajúcich mu zo zákona č. 595/2003 Z. z. o dani z príjmov v platnom znení, odvodových povinností vyplývajúcich zo zákona č. 580/2004 Z. z. o zdravotnom poistení v platnom znení a zákona č. 461/2003 Z. z. o sociálnom poistení v platnom znení. Dopravca je povinný preukázať Mestu vo forme písomného potvrdenia splnenie si povinností za predchádzajúci rok aj na základe právnych predpisov, ktoré nahradia právne predpisy v tomto bode Zmluvy uvedené.
3.17 Dopravca sa zaväzuje použiť peňažné prostriedky prijaté od Mesta ako príspevok na úhradu za poskytovanie Dopravných služieb na vykrytie preukázanej straty vzniknutej v súvislosti s plnením predmetu tejto Zmluvy.
3.18 Dopravca je povinný na výkon predmetu zmluvy zabezpečiť personálne a technické podmienky podľa Prílohy č. 4 k tejto Zmluve.
3.19 Zmluvné strany berú na vedomie, že počas platnosti príslušných cestovných poriadkov môžu nastať nepredvídateľné situácie (napr. výluky, uzávierky, obchádzky, dopravné zápchy, technické poruchy, dopravné nehody, živelné pohromy, a. i.) na základe ktorých dôjde k zmene trasy spojov liniek, alebo odchýlkam od schválených cestovných poriadkov (ďalej v príslušnom gramatickom tvare len ako: „Odchýlky“). Odchýlky do výšky 0,5% z odsúhlasených tarifných kilometrov uvedených v zmluve pre príslušný kalendárny mesiac sa zaväzuje Mesto akceptovať v rámci vyúčtovania a riadne nahradiť Dopravcovi na základe výkazov Dopravcu za každý kalendárny mesiac s uvedením dôvodu a skutočne ubehnutými kilometrami. Zmluvné strany sa ďalej dohodli, že akékoľvek Odchýlky nad 0,5% z odsúhlasených tarifných kilometrov uvedených v Zmluve pre príslušný kalendárny mesiac si Zmluvné strany vzájomne odsúhlasia.
3.20 Zmluvné strany sa dohodli, že Dopravca zabezpečí dopravné služby aj nad rámec schválených cestovných poriadkov, na základe písomnej žiadosti Mesta o vykonanie dopravnej služby nad rámec schválených cestovných poriadkov doručenej Dopravcovi najmenej tridsať (30) dní pred plánovanými dopravnými službami. Dopravca je oprávnený dopravné služby poskytnuté nad rámec schválených cestovných poriadkov o ktoré Mesto požiadalo podľa predchádzajúcej vety tohto ustanovenia, zahrnúť do dopravných výkonov, pričom tieto budú vykazované za každý kalendárny mesiac s uvedením dôvodu a skutočne ubehnutými kilometrami. Mesto sa zaväzuje dopravné služby poskytnuté Dopravcom podľa tohto ustanovenia akceptovať v rámci vyúčtovania a riadne ich nahradiť Dopravcovi.
IV. Práva a povinnosti Mesta
4.1. Mesto sa zaväzuje uhradiť príspevok na úhradu poskytovania Dopravných služieb v súlade s povinnosťami uloženými správnym orgánom vo vydanej Dopravnej licencií a v súvislosti s plnením predmetu tejto Zmluvy Dopravcovi a uhrádzať alikvotnú časť príspevku určenú v tejto Zmluve (bod 5.1. Zmluvy) za podmienok určených v tejto Zmluve.
4.2. Mesto má právo meniť a upravovať cestovný poriadok, tarifu, výšku a rozsah poskytovaných zliav pre cestujúcich vo vnútroštátnej pravidelnej autobusovej doprave (mestskej hromadnej doprave) na území Mesta na nasledujúci kalendárny rok najneskôr v lehote uvedenej v bode 3.8. tejto Zmluvy. Pokiaľ požiadavky na zmenu uvedené v tomto bode znamenajú zmenu vydanej Dopravnej licencie, sú zmluvné strany povinné postupovať podľa zák. č. 56/2012 Z. z.
4.3. Mesto je oprávnené kontrolovať správnosť údajov poskytnutých Dopravcom, na základe ktorých bola vyčíslená preukázaná celková strata vo výkonoch vo verejnom záujme a tiež čiastkové straty na jednotlivých linkových spojoch, vzniknuté z titulu poskytovania zliav z cestovného a zabezpečenia obslužnosti územia Mesta pri realizácií dopravných výkonov Dopravcu podľa tejto Zmluvy.
4.4. Dopravca berie na vedomie, že v prípade, ak kontrola Mesta zistí, že Dopravca použil poskytnuté finančné prostriedky z rozpočtu Mesta v rozpore z touto Zmluvou, je Dopravca povinný tieto vrátiť na účet Mesta vo výške porušenia finančnej disciplíny a zároveň zaplatiť penále vo výške 0,1 % zo sumy, v ktorej došlo k porušeniu finančnej disciplíny, za každý, aj začatý deň porušenia finančnej disciplíny do doby vrátenia finančných prostriedkov, v súlade s ust. § 31 zák. č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
4.5. Mesto je oprávnené uplatniť voči Dopravcovi sankcie dohodnuté v tejto Zmluve v prípade porušenia jeho povinností uvedených v tejto Zmluve.
V. Spôsob výpočtu a podmienky náhrady preukázanej straty Dopravcu.
5.1 [bookmark: _Hlk210757978]Mesto sa zaväzuje uhrádzať Dopravcovi jeden krát mesačne na základe vystavenej faktúry, najneskôr do 20. dňa mesiaca, v ktorom sa dopravné výkony vykonávajú (aktuálny mesiac) počas platnosti tejto Zmluvy alikvotnú časť príspevku na úhradu poskytovania Dopravných služieb vo verejnom záujme podľa tejto Zmluvy vo výške 1/12 z celkovej dotácie v prepočte na počet km za predmet zákazky spolu s primeraným ziskom navrhnutej Dopravcom do verejného obstarávania, ponížené o výšku predpokladaných mesačných tržieb vo výške 2.689,00 EUR (priemer z r. 2022, 2023 a 2024) z prevádzky mestskej hromadnej dopravy. Celková nákladová cena za predmet zákazky je určená podľa pravidiel čl. 4 a Prílohy Nar. č. 1370/2007. Pri určovaní výšky sumy príspevku, zmluvné strany vychádzajú z výšky sumy predpokladanej straty Dopravcu (čistého finančného vplyvu v zmysle Nar. č. 1370/2007) pri výkone výkonov vo verejnom záujme na území Mesta.
5.2 Za účelom určenia výšky príspevku na úhradu služieb Dopravcu vo výkonoch vo verejnom záujme vykonaných v rozsahu určenom v tejto Zmluve za obdobie platnosti tejto Zmluvy, zmluvné strany súhlasne berú na vedomie spôsob výpočtu príspevku na úhradu za služby Dopravcu podľa bodu 5.1 až 5.9 tejto Zmluvy.
5.3 Zmluvné strany súhlasne konštatujú, že suma príspevku na úhradu Dopravných služieb vykonaných na základe vydanej Dopravnej licencie a v súvislosti s plnením predmetu tejto Zmluvy je určená na objem Dopravných výkonov odsúhlasených na obdobie účinnosti zmluvy cca 105.872 tarifných kilometrov a pri dotácii ..................EUR za jeden tarifný kilometer s primeraným ziskom, ktorý je uvedený v čl. 2.2. tejto zmluvy vo výške ..................... Eur. (Celková dotácia za 1 tarifný km x Počet plánovaných tarifných kilometrov za celé obdobie účinnosti zmluvy (105 872 km) = Celková dotácia za predmet zákazky spolu)
5.4 Zmluvné strany sa dohodli, že Mesto poveruje Dopravcu vykonaním dopravných služieb vo verejnom záujme v súlade s vydanou Dopravnou licenciou, ktorá je prílohou č. 1 tejto Zmluvy na obdobie platnosti a účinnosti tejto Zmluvy na území Mesta v nasledovnom objeme tarifných kilometrov nasledovne:
	mesiac
	Tarifné km

	1 /2025
	8432

	2 /2025
	8432

	3 /2025
	8432

	4 /2025
	8432

	5 /2025
	8432

	6 /2025
	8432

	7 /2025
	10776

	8 /2025
	10776

	9 /2025
	8432

	10/2025
	8432

	11/2025
	8432

	12/2025
	8432

	Celkom km
	105 872


5.5 Zmluvné strany sa dohodli na vyúčtovaní výkonov v zmysle bodu 2.2. určených v tejto Zmluve k dátumu 31.12.2027 kalendárneho roku počas účinnosti tejto Zmluvy, podľa nasledovného vzorca:
Ubehnuté tarifné kilometre za dané obdobie	Utkm
dotácia za tarifný kilometer*	Nctk
Výnosy z prevádzky MHD za dané obdobie	Tržba
Príspevky Mesta za dané obdobie	Príspevok 
Primeraný zisk z EON vynaložených pri poskytovaní 
dopravných služieb v %	Zisk
Preplatok - / nedoplatok +	X
X = (Utkm x Nctk x Zisk) – Tržba – Príspevok
* Celková dotácia za 1 tarifný kilometer (uvedená v ponuke úspešného uchádzača v prílohe č. 1 k súťažným podkladom)
5.6 Zmluvné strany sa dohodli, že ak Dopravca zistí a preukáže Mestu, že dohodnutá výška uhradených alikvotných častí príspevku za predchádzajúci kalendárny rok nepostačuje na úhradu preukázanej straty Dopravcu podľa bodu 5.6, je Mesto povinné takto zistený a obojstranne odsúhlasený rozdiel (vyúčtovanie plnenia predmetu tejto Zmluvy) uhradiť. Mesto je povinné zistený rozdiel uhradiť najneskôr v lehote do 30.4.2027 po odsúhlasení rozdielu preukázanej straty vo výkonoch vo verejnom záujme za obdobie dohodnutej platnosti tejto Zmluvy a Mestom uhradených alikvotných častí príspevku za to isté obdobie. Rovnaké podmienky platia v prípade, ak Dopravca zistí, že dohodnutá výška uhradených alikvotných častí príspevku za predchádzajúci kalendárny rok prevyšuje preukázanú stratu Dopravcu za kalendárny rok.
5.7 Zmluvné strany sa dohodli, že alikvotná časť príspevku alebo preukázaná strata v službách vo verejnom záujme (čistý finančný vplyv) za obdobie platnosti tejto Zmluvy, sa považuje za uhradenú, ak je v lehote splatnosti pripísaná na bankový účet Dopravcu uvedený v tejto Zmluve. Zmluvné strany sa dohodli, že Dopravca je oprávnený vyúčtovať Mestu úrok z omeškania vo výške 0,03 % z dlžnej sumy za každý deň omeškania so splnením povinnosti uhradiť alikvotnú časť príspevku za Dopravné služby alebo akékoľvek iné peňažné plnenie podľa tejto Zmluvy.
5.8 Dopravca si vyhradzuje právo v prípade, ak Mesto neuhradí dohodnutú alikvotnú časť príspevku najmenej za dva po sebe nasledujúce mesiace alebo neuhradí akékoľvek najmenej tri alikvotné časti príspevku počas obdobia platnosti tejto Zmluvy obmedziť alebo pozastaviť plnenie Dopravných služieb určených v tejto Zmluve podľa svojho uváženia, až do dňa uhradenia alikvotných častí príspevku, s ktorými je Mesto v omeškaní. Dopravca je povinný postupovať tak, aby bola dopravná obslužnosť územia, na ktorom sa Dopravné služby vykonávajú pre prípad uvedený v predchádzajúcej vete čo najmenej obmedzená. Pre prípad uvedený v predchádzajúcej vete, Mesto zodpovedá za prípadné sankcie uložené Dopravcovi pre porušenie povinností dopravcu uložených mu platnou dopravnou licenciou alebo zákonom.
VI. Zánik Zmluvy.
6.1 Zmluva zaniká uplynutím dohodnutej doby platnosti a účinnosti uvedenej v bode 9.1. tejto Zmluvy.
6.2 Zmluvu je možné ukončiť kedykoľvek písomnou dohodou zmluvných strán.
6.3 Dopravca je oprávnený vypovedať dňom doručenia výpovede zmluvu, ak:
a) Mesto nesplní zmluvný záväzok uhradiť Dopravcovi príspevok,
b) Mesto bez písomnej dohody s Dopravcom zníži objem  dopravných výkonov vyjadrený v počte tarifných kilometrov.
c) Mesto neuhradí v lehote splatnosti dohodnutú alikvotnú časť príspevku najmenej za dva po sebe nasledujúce mesiace alebo neuhradí akékoľvek najmenej tri alikvotné časti príspevku počas platnosti tejto Zmluvy.
6.4 Mesto Skalica môže vypovedať dňom doručenia výpovede zmluvu, ak
a) nie je schopný splniť zmluvný záväzok uhradiť Dopravcovi príspevok,
b) dopravca neplní svoje záväzky podľa tejto zmluvy
c) zanikol verejný záujem na pokračovaní výkonu vo verejnom záujme.


VII. Osobitné dojednania o vzájomnej spolupráci.
7.1 Zmluvné strany sa dohodli, že je ich spoločným záujmom v maximálnom rozsahu zlepšovať bezpečnosť a kultúru prepravy cestujúcich na území Mesta.
7.2 Zmluvné strany sa dohodli, že v prípade ak Mesto neuhradí v lehote splatnosti alikvotnú časť príspevku najmenej za dva po sebe nasledujúce mesiace alebo neuhradí akékoľvek najmenej tri alikvotne časti príspevku počas platnosti tejto Zmluvy je Dopravca oprávnený uplatniť si u Mesta zmluvnú pokutu vo výške 0,05% z neuhradenej alikvotnej častí príspevku za každý aj začatý deň omeškania. Právo na náhradu škody tým nie je dotknuté.
7.3 Zmluvné strany podpisom tejto Zmluvy súhlasne vyhlasujú, že sú si vedomé výšky zmluvných pokút dohodnutých v tejto Zmluve, dohodnuté zmluvné pokuty nepovažujú, vzhľadom na hodnotu a význam zabezpečovaných povinností za neprimerane vysoké.
7.4 Dopravca sa zaväzuje na obdobie platnosti tejto Zmluvy poskytnúť bezodplatne mestu a právnickým osobám v jeho zakladateľskej a zriaďovateľskej pôsobnosti reklamný priestor v interiéri aj exteriéri na plochách autobusov vykonávajúcich Dopravné výkony podľa tejto Zmluvy, zodpovedajúci 20% podielu z celkovej disponibilnej reklamnej plochy autobusu, za účelom prezentácie mesta a jeho iných aktivít. Objednávateľovi tak vzniká bezodplatné právo v prepravných prostriedkoch MHD zverejňovať a umiestňovať reklamu, logá objednávateľa a oznamy objednávateľa. Dopravca sa zaväzuje, že v prepravných prostriedkoch nebude zverejňovať a umiestňovať žiadnu reklamu a oznámenia iných, bez predchádzajúceho písomného súhlasu objednávateľa. Objednávateľovi tak vzniká bezodplatné právo v prepravných prostriedkoch MHD zverejňovať a umiestňovať reklamu, logá objednávateľa a oznamy objednávateľa. 
VIII. Subdodávateľská doložka
8.1 V prípade poskytovania služby prostredníctvom tretích osôb (subdodávateľov) zodpovedá dopravca objednávateľovi za splnenie záväzku riadne poskytovať službu akoby ho poskytoval sám.
8.2 Na účely tejto zákazky sa za subdodávateľov považuje hospodársky subjekt, ktorý uzavrie alebo uzavrel s dopravcom písomnú odplatnú zmluvu na plnenie určitej časti zákazky. 
8.3 Na základe rozhodnutia objednávateľa dopravca je oprávnený vykonávať dielo len subdodávateľmi spĺňajúcimi podmienky účasti týkajúce sa osobného postavenia rovnakého aké je vyžadované od dopravcu, a u ktorých neexistovali a neexistujú dôvody na vylúčenie podľa ustanovenia § 40 ods. 6 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
8.4 Dopravca zostaví zoznam všetkých subdodávateľov podieľajúcich sa na poskytovaní služby (príloha č. 7), pričom tento musí obsahovať:
a) ich obchodné meno, sídlo/miesto podnikania, identifikačné číslo (IČO), údaje osoby oprávnenej konať za subdodávateľa v rozsahu meno a priezvisko a adresa pobytu,
b) čestné vyhlásenie dopravcu, že každý zo subdodávateľov spĺňa alebo najneskôr v čase začatia realizovania ním vykonávanej služby bude spĺňať podmienky stanovené všeobecne záväznými predpismi v oblasti verejného obstarávania, najmä podmienky účasti týkajúce sa osobného postavenia rovnakého aké je vyžadované od dopravcu, a že u subdodávateľa neexistovali a neexistujú dôvody na vylúčenie podľa ustanovenia § 40 ods. 6 zákona č. 343/2015 Z. z. o verejnom obstarávaní a o zmene a doplnení niektorých zákonov.
8.5 Objednávateľ si vyhradzuje právo v odôvodnených prípadoch odmietnuť kedykoľvek akéhokoľvek subdodávateľa bez toho, že by mal dopravca nárok na kompenzáciu. V takomto prípade je dopravca povinný bez zbytočného odkladu právne relevantným spôsobom ukončiť zmluvu so subdodávateľom a uplatňovať voči nemu všetky svoje práva vyplývajúce zo zaniknutého zmluvného vzťahu. 


8.6 Ak dôjde k zmene alebo doplnení subdodávateľov zo strany dopravcu, je dopravca povinný písomne oznámiť Objednávateľovi vopred minimálne 5 pracovných dní pred zmenou údaje týkajúce sa nového subdodávateľa v rozsahu podľa bodu 8.4 písm. a) a b) tohto článku zmluvy. Za zmenu subdodávateľa sa považuje aj zazmluvnenie každého nového subdodávateľa. V prípade, že k výmene subdodávateľa dôjde bez súhlasu objednávateľa, bude sa to považovať za podstatné porušenie zmluvnej povinnosti a objednávateľ bude oprávnený odstúpiť’ od tejto zmluvy. V prípade porušenia povinnosti podľa tohto bodu je objednávateľ oprávnený požadovať od dopravcu zmluvnú pokutu vo výške 5 % z celkovej ceny diela vrátane DPH dohodnutej v tejto zmluve.
8.7 Dopravca zodpovedá za to, že všetci jeho subdodávatelia, ktorých podiel subdodávky vo finančnom vyjadrení predstavuje čiastku vyššiu ako 100.000.- € bez DPH, sú počas plnenia zmluvy zaregistrovaní v registri partnerov verejného sektora, pokiaľ je splnená ich povinnosť uvedená v § 2 ods. 1 písm. a) bod 7. a ods. 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
8.8 Dopravca zodpovedá za odbornú spôsobilosť pri výbere subdodávateľa, ako aj za výsledok činnosti vykonanej na základe zmluvy o subdodávke, osobitne overí, že každý ním vybratý subdodávateľ je právoplatne zapísaný v registri partnerov verejného sektora podľa § 11 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, ak mu vznikla takáto povinnosť. K rovnakej povinnosti písomne zaviaže aj svojich subdodávateľov voči ich prípadným subdodávateľom tak, aby v celom subdodávateľskom reťazci všetci dodávatelia spĺňali alebo najneskôr v čase plnenia zmluvy budú spĺňať podmienky účasti týkajúce sa osobného postavenia rovnakého aké je vyžadované od dopravcu, a u ktorých neexistovali a neexistujú dôvody na vylúčenie podľa ustanovenia § 40 ods. 6 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. 
8.9 V prípade, že subdodávateľ - v dopravcovom subdodávateľskom reťazci na ktorejkoľvek pozícii - oznámi objednávateľovi, že mu nebola zaplatená dohodnutá cena v rozpore so zmluvným vzťahom, na základe ktorého sa na uskutočňovaní predmetu zákazky podieľa (ďalej len „žiadosť o priamu platbu“), dopravca je povinný v lehote 7 pracovných dní odo dňa doručenia žiadosti objednávateľa predložiť objednávateľovi zmluvné vzťahy subdodávateľov celého reťazca na kontrolu spolu s písomným vyjadrením ku žiadosti subdodávateľa o priamu platbu. Ak má dopravca námietky proti skutočnostiam uvedeným v žiadosti o priamu platbu, je povinný ich vo svojom vyjadrení uviesť a pravdivosť svojich tvrdení relevantným spôsobom preukázať. Ak sa dopravca k žiadosti o priamu platbu nevyjadrí, platí, že s vykonaním priamej platby súhlasí.
8.10 Zmluvnými vzťahmi sa myslia úplné písomné dokumenty (právne akty) osvedčujúce presný a úplný obsah právnych vzťahov vrátane finančných vzťahov a plnení v tom konkrétnom subdodávateľskom reťazci, ktorého je oznamujúci subdodávateľ účastníkom. K zabezpečeniu tejto možnej povinnosti dopravca svojich subdodávateľov zaviaže. Pokiaľ objednávateľ zistí, že oznamujúcemu subdodávateľovi skutočne nebola zaplatená dohodnutá cena v rozpore so zmluvným vzťahom (na základe ktorého sa na uskutočňovaní predmetu zákazky podieľa), môže zaplatiť tomuto subdodávateľovi priamo a o túto zaplatenú sumu krátiť faktúru dopravcu, alebo požadovať vrátenie zaplatenej sumy vo výške rovnajúcej sa výške úhrady vykonanej priamo subdodávateľovi. 
8.11 V prípade podstatného porušenia povinností dopravcu uvedených v tejto zmluve môže objednávateľ odstúpiť od zmluvy a uplatniť si voči dopravcovi zmluvnú pokutu vo výške jednorazovo 15% z celkovej dotácie dohodnutej v tejto zmluve, pričom toto právo mu vznikne dňom zániku tejto zmluvy odstúpením. 
8.12 V prípade, ak dopravca poruší svoju povinnosť predložiť objednávateľovi dokumentáciu tykajúcu sa zmluvných vzťahov so subdodávateľmi na kontrolu v zmysle tohto bodu, je povinný, v prípade ak ho na to objednávateľ písomne vyzve, zaplatiť objednávateľovi zmluvnú pokutu vo výške 5 % z celkovej dotácie dohodnutej v tejto zmluve.
IX. Záverečné a prechodné ustanovenia.
9.1 Táto Zmluva sa uzatvára na dobu určitú od 01.01.2027 do 31.12.2027 vrátane. Zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po zverejnení v zmysle § 47a zákona č. 40/1964 Zb. Občiansky zákonník v znení neskorších predpisov v centrálnom registri zmlúv na Úrade vlády SR.
9.2 Zmluvné strany sa dohodli, že pre doručovanie písomností podľa tejto Zmluvy platia ustanovenia Civilného sporového poriadku.
9.3 Túto Zmluvu je možné meniť a dopĺňať iba v súlade s ustanovením § 18 zákona o verejnom obstarávaní v znení neskorších predpisov písomným dodatkom podpísaným oboma zmluvnými stranami. Na právoplatný zánik tejto Zmluvy sa vyžaduje písomná forma.
9.4 Každá zmena, ktorá má vplyv na výšku dotácie sa musí riešiť dodatkom k tejto Zmluve. Pri účtovaní budú zohľadnené zmeny v rámci Platných cestovných poriadkov a Cenových výmerov Mesta Skalica.
9.5 Zmluvou neupravené práva a povinnosti zmluvných strán sa riadia ustanoveniami Obchodného zákonníka, zák. č. 56/2012 Z. z., Nar. č. 1370/2007 a ostatných platných právnych predpisov Slovenskej republiky. Ak by niektoré ustanovenie tejto Zmluvy bolo neplatné, alebo by sa takým stalo neskôr, nie je tým dotknutá platnosť ostatných jej ustanovení.
9.6 Zmluvné strany so dohodli, že prípadné spory vzniknuté z tejto Zmluvy sa strany zaväzujú riešiť predovšetkým cestou vzájomnej dohody a iba v prípade neúspechu takéhoto spôsobu súdnou cestou. Na rozhodovanie všetkých sporov, ktoré vzniknú z tejto zmluvy vrátane sporov o jej platnosť, výklad alebo zrušenie, je príslušný vecne a miestne príslušný súd v Slovenskej republike určený podľa Občianskeho súdneho poriadku v platnom znení. 
9.7 Zmluva je vyhotovená v štyroch rovnopisoch, po dvoch rovnopisoch pre každú zmluvnú stranu.
9.8 Zmluvné strany prehlasujú, že túto Zmluvu uzatvárajú slobodne, vážne,  určito a zrozumiteľne, nie v tiesni, omyle, ani za napadne nevýhodných podmienok. Ich zmluvná voľnosť v čase jej podpisu nie je ničím obmedzená. Obsahu Zmluvy rozumejú a na znak súhlasu s jej znením ju podpisujú.
9.9 Neoddeliteľnou súčasťou tejto zmluvy sú nasledovné prílohy:
1. Dopravná licencia –  predloží dopravca pri podpise zmluvy
2. Prepravný poriadok – predloží dopravca pri podpise zmluvy
3. Platný cestovný poriadok – je uvedený v prílohe
4. Personálne a technické podmienky - je uvedený v prílohe
5. Cenové výmery Mesta Skalica - je uvedený v prílohe
6. Výkres jednotlivých trás MHD - je uvedený v prílohe
7. Zoznam subdodávateľov – predloží dopravca v ponuke
V Skalici, dňa 						V ................................ dňa

Mesto Skalica							Dopravca

primátor/ka mesta

Príloha č. 1 
Dopravná licencia
Priloží dopravca pri podpise zmluvy

Príloha č. 2 
Prepravný poriadok

Priloží dopravca pri podpise zmluvy

Príloha č. 3 
Platný cestovný poriadok
Viď príloha č. 3 v pdf



Príloha č. 4 
Personálne a technické podmienky

Viď príloha č. 4 v pdf

Príloha č. 5 
Cenové výmery Mesta Skalica 

Viď príloha č. 5 v pdf 

Príloha č. 6 
Výkres jednotlivých trás

Viď príloha č. 6 v pdf 


Príloha č. 7
Zoznam subdodávateľov

	P. č.
	Názov firmy a sídlo subdodávateľa, IČO
	Údaje o osobe oprávnenej konať za subdodávateľa (meno a priezvisko, adresa pobytu, kontakt tel. a mail)
	Predmet subdodávok prác
	Podiel na celkovom objeme dodávky (v %)
	Podiel subdodávky v € bez DPH

	1. 
	
	
	
	
	

	2. 
	
	
	
	
	

	3. 
	
	
	
	
	



Čestne vyhlasujem,

že v zozname uvedení subdodávatelia spĺňajú alebo najneskôr v čase začatia realizovania ním realizovanej subdodávky budú spĺňať podmienky stanovené všeobecne záväznými predpismi v oblasti verejného obstarávania, najmä podmienky účasti týkajúce sa osobného postavenia rovnaké, aké sú vyžadované od uchádzača, a že u subdodávateľov neexistovali a neexistujú dôvody na vylúčenie podľa ustanovenia § 40 ods. 6 zákona č. 343/2015 Z. z. o verejnom obstarávaní a o zmene a doplnení niektorých zákonov.

V .........................................., dňa:



Dopravca:



. .........................................
Pečiatka, podpis
